

**Referat fra styremøte 2018-05**

Tid **:** Mandag 22. oktober 2018, kl.18.00.

Sted **:** Osloidrettens Hus, Rom Midtstuen, Ekebergveien 101, Oslo.

Til stede **:** Johan Thonerud, Celine Mariell Bertheussen, Geir Johansen,
 Hans Martin Arnesen og Asta Rønning Fjærli

Dessuten **:** Egon Vee-Haugen.

Ikke til stede **:** Andreas Nordmo Skauen, Nicolai Roness, Dag Aleksander Klethagen.

Referent **:** Asta Rønning Fjærli

**Styremøtereferat nr. 2018-04 er godkjent via e-post.**

**AVSLUTTEDE SAKER**

**13/18 VANDREPOKAL**

**VEDTATT PÅ INTERNETT**

**14/18 ØM 2019**

**15/18 STØTTE TIL INTROKURS I VEKTLØFTING**

**VIDEREFØRTE SAKER**

**01/18 ØKONOMI**

- Status.

* HMA redegjorde for status. Regionen har per dags dato kr 238 993,95 innestående på konto hos DNB.

**Ansvarlig : Hans Martin Arnesen.**

**Status : Avsluttes.**

**02/18 HANDLINGPLAN**

- Regionstrenerordning. Ansvar GJ.

* Regional ungdoms-regionstreningssamling ble gjennomført hos Gjøvik AK, på Gjøvik stadion, lørdag 22. - søndag 23. september. Det var 14 deltakere. Instruktører var våre regionstrenere Fredrik Kvist Gyllensten og Egon Vee-Haugen.

- Kompetanselørdag - lederkurs, klubblederkonferanse. Ansvar HMA

* Tiltaket ble gjennomført lørdag 01. september 2018 i Osloidrettens Hus, Oslo. Det var 8 deltakere. Ekstern foreleser, Stein Erik Halck, holdt kurs over temaet: "Hva kjennetegner et veldrevet idrettslag?" Guide for klubblederkonferansen var HMA.

 - Trener 1 Kurs Modul II, og Modul III, Spydeberg. Ansvar ANS.

* Lørdag 29. - søndag 30. september og lørdag 13. - søndag 14. oktober 2018. Det var 15 deltakere. Trenerkursinstruktør var regionstrener Egon Vee-Haugen.

- IWF Development Program 2018

* JT og HMA representerte regionen på klubbutviklingsseminaret, 06-07. oktober 2018.

- Skolesamarbeid 2018

* Det har i løpet av året blitt gjennomført introduksjonskurs i vektløfting for skoleklasser i Spydeberghallen, Skedsmohallen og Hafslund skole i Sarpsborg.

**Ansvarlig : Hans Martin Arnesen.**

**Status : Avsluttes.**

**07/18 MESTERSKAP 2018**

- RM 2018, Norges Cup 4

* Gjøvik AK var arrangør, lørdag 20. oktober og søndag 21. oktober 2018. Det var 41 deltakere.

**Ansvarlig : Johan Thonerud.**

**Status : Avsluttes.**

**11/18 STEVNER 2019**

- Terminliste 2019. Ansvar JT.

* Regionen sendte forslag til terminliste 2019 til NVF innen fristen 01. september 2018.

- Regions- og landsdelsmesterskap 2019

* RM 2019 er tildelt Gjøvik AK, mens RM 5-kamp 2019 er tildelt Spydeberg Atletene.
* Region TVB har problemer med Landsdelsmesterskapet (ØM) 2019. Men ettersom Spydeberg Atletene arrangerte årets ØM, er det ikke vår tur til å arrangere ØM i 2019. Likevel har regionen sett på muligheten for å arrangere ØM i vår region. Dette lar seg imidlertid ikke gjennomføre, da det ikke er adekvate lokaler tilgjengelig på så kort varsel.

**Ansvarlig : Johan Thonerud.**

**Status : Avsluttes.**

**NYE SAKER**

**12/18 STRATEGI & PLANER FOR 2019**

- Regionstrenerordningen

* Spørsmål om organisering, regionssamlinger, klubbesøk, etc. i 2019 ble behandlet.
* GJ sender forespørsel til klubbene om, og hvor mange, klubbesøk de ønsker i løpet av 2019, med frist innen søndag 28. oktober på å svare.

- Regionslag.

* Det ble idémyldret om regionslag, organisering, regionslagsamlinger, etc. i 2019.
* Det settes av tre helger til regionssamlinger i 2019, der lørdagen er åpen for regionstreningssamling, mens søndagen er reservert for regionslagssamling.

- Honorar

* Styret fastsatte honorar for regionstrenerne i 2019 til kr 2000,- for større samlinger og kr 1000 for mindre samlinger som introkurs for skoler, etc..

- Utdanning

* Regionen setter opp to dommerkurs og ett Trener 1-kurs i 2019.
* Det er ønske om et Trener 2-kurs i regionen, bl.a. som første trinn i prosessen med å få egen kursinstruktør for Trener 2-kurs i regionen. JT tar dette opp med NVF.
* Flere internasjonale dommere i regionen er ønskelig..

- Rekruttering

* Introduksjonskurs i vektløfting har denne sesongen vært gjennomført i Skedsmohallen, Spydeberghallen og Hafslund skole, Sarpsborg

- Organisasjonen

* Arbeidsfordeling og organisering av regionsstyret i 2019 vil bli satt på agendaen til det konstituerende styremøtet i mars. I tillegg til leder med kassereransvar og nestleder med stevneansvar, trenger vi styremedlemmer som er ansvarlige for IT, kommunikasjon med regionstrenere, utdanning og informasjonsflyt (”sekretær”).
* Det har blitt etablert en ny klubb i Hedmark, Elverum Atletklubb.
* I hvilken idrettskrets regionen vil ha sitt hovedsete f.o.m. 01. januar 2020 er uavklart.

- Litt om budsjett for 2019.

* Styret gikk gjennom et første budsjettutkast for 2019

**Ansvarlig : Hans Martin Arnesen.**

**Status : Videreføres.

16/18 FORNYELSE AV HJEMMESIDEN**

- NR foreslår redesign av regionens hjemmeside.

* Styret vedtok at det ikke foretas noe med hjemmesiden på det nåværende tidspunkt.

**Ansvarlig : Nicolai Roness.**

**Status : Avsluttes.**

**NESTE MØTE**

Tid og sted for neste møte vil bli avtalt via e-post.

**Ansvarlig : Hans Martin Arnesen.**